KOMISSION TÄYTÄNTÖÖNPANOASETUS (EU) 2023/102,

annettu 11 päivänä tammikuuta 2023,

täytäntöönpanoasetuksen (EU) 2017/39 muuttamisesta jäsenvaltioiden unionin tukea koskevien pyyntöjen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 25 artiklan ensimmäisen kohdan d alakohdan,

sekä katsoo seuraavaa:

(1) Komission täytäntöönpanoasetuksen (EU) 2017/39 (2) 3 artiklan mukaan niiden jäsenvaltioiden, jotka haluavat osallistua hedelmien ja vihannesten, banaanien ja maidon toimittamista oppilaitoksiin koskevaan unionin tukijärjestelmään, jäljempänä ’koulujakelujärjestelmä’, on toimitettava komissiolle vuosittain viimeistään 31 päivänä tammikuuta seuraavan lukuvuoteen liittyvä unionin tukea koskeva pyyntönsä. Kyseisen säännöksen mukaan jäsenvaltioiden unionin tukea koskevien pyyntöjen on sisällettävä tiedot neuvoston asetuksen (EU) N:o 1370/2013 (3) liitteessä I vahvistetusta kouluhedelmiä ja -vihanneksia sekä koulumaitoa koskevan unionin tuen alustavasta määrärahasta. Kyseisessä liitteessä vahvistetaan kouluhedelmiä ja -vihanneksia sekä koulumaitoa varten myönnettävän unionin tuen vuotuiset ohjeelliset määrärahat jäsenvaltioittain 1 päivän elokuuta 2017 ja 31 päivän heinäkuuta 2023 väliseksi ajaksi.

(2) Asetuksen (EU) N:o 1370/2013 5 artiklan 4 kohdan mukaan komissio vahvistaa, 1 päivästä elokuuta 2023, kouluhedelmiä ja -vihanneksia sekä koulumaitoa koskevan unionin tuen vuotuiset ohjeelliset määrärahat jäsenvaltioittain täytäntöönpanosäädöksillä. Komission täytäntöönpanopäätöksessä (EU) 2023/106 (4) vahvistetaan vuotuiset ohjeelliset määrärahat 1 päivän elokuuta 2023 ja 31 päivän heinäkuuta 2029 väliseksi ajaksi. Sen vuoksi täytäntöönpanoasetuksen (EU) 2017/39 3 artiklassa olevaa viittausta asetuksen (EU) N:o 1370/2013 liitteessä I oleviin unionin tuen alustaviin määrärahoihin olisi muutettava.

(3) Jotta jäsenvaltiot voisivat toimittaa 1 päivänä elokuuta 2023 alkavaan ja 31 päivänä heinäkuuta 2024 päättyvään lukuvuoteen liittyvää unionin tukea koskevan vuotuisen pyyntönsä täytäntöönpanoasetuksen (EU) 2017/39 3 artiklassa vahvistettuun määräaikaan eli 31 päivään tammikuuta 2023 mennessä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

(4) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) 2017/39 3 artiklan ensimmäisen kohdan a alakohdan i alakohta seuraavasti: ”i) komission täytäntöönpanopäätöksen (EU) 2023/106 (*1) liitteessä esitetty kouluhedelmiä ja -vihanneksia sekä koulumaitoa koskevan tuen alustava määräraha;”

2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä tammikuuta 2023. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) Komission täytäntöönpanoasetus (EU) 2017/39, annettu 3 päivänä marraskuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä hedelmien ja vihannesten, banaanien ja maidon toimittamisesta oppilaitoksiin myönnettävän unionin tuen osalta (EUVL L 5, 10.1.2017, s. 1).

(3) Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).

(4) Komission täytäntöönpanopäätös (EU) 2023/106, annettu 11 päivänä tammikuuta 2023, kouluhedelmiä ja -vihanneksia sekä koulumaitoa varten jäsenvaltioille myönnettävän unionin tuen alustavien määrärahojen vahvistamisesta 1 päivän elokuuta 2023 ja 31 päivän heinäkuuta 2029 väliseksi ajaksi (ks. tämän virallisen lehden s. 84).